สถานีโทรทัศน์ไทยพีบีเอส

สถานีโทรทัศน์ไทยพีบีเอส ( : Thai Public Broscasting Services Television)   หรือชื่อเต็มคือ สถานีวิทยุโทรทัศน์กระจายเสียงและแพร่ภาพสาธารณะแห่งประเทศไทย เป็นสถานีโทรทัศน์สาธารณะแห่งแรกของประเทศไทยและเอเชียตะวันออกเฉียงใต้Thai PBS ปรับอัตลักษณ์และหน้าจอครั้งใหญ่ พร้อมออกอากาศด้วยระบบHD ดำเนินการโดยองค์การกระจายเสียงและแพร่ภาพสาธารณะแห่งประเทศไทย (ส.ส.ท.) ออกอากาศแทนสถานีโทรทัศน์ทีไอทีวี ตั้งแต่วันที่ 15 มกราคม พ.ศ. 2551 ก่อนแพร่ภาพอย่างเป็นทางการในอีก 1 เดือนต่อมา และเป็นสถานีโทรทัศน์แห่งแรกของประเทศไทยที่ออกอากาศโทรทัศน์ความละเอียดสูง สัดส่วนภาพ 16:9 โดยนำร่องทางโทรทัศน์ผ่านดาวเทียมตั้งแต่วันที่ 21 พฤษภาคม พ.ศ. 2554 ก่อนเริ่มให้บริการทางโทรทัศน์ภาคพื้นดินระบบดิจิทัลในอีก 3 ปีถัดมา ทางช่องหมายเลข 3

 ประวัติ 
 พระราชบัญญัติองค์การกระจายเสียงและแพร่ภาพสาธารณะแห่งประเทศไทย พุทธศักราช 2551 
เมื่อวันที่ 31 ตุลาคม พ.ศ. 2550 มีการประชุมสภานิติบัญญัติแห่งชาติ เพื่อลงมติแปรสภาพ 1 ใน 2 กิจการสถานีโทรทัศน์ที่กรมประชาสัมพันธ์กำกับดูแล คือสถานีวิทยุโทรทัศน์แห่งประเทศไทย ช่อง 11 เอ็นบีที NBT (สทท.) และสถานีโทรทัศน์ทีไอทีวี เป็นสถานีวิทยุโทรทัศน์สาธารณะตามข้อเสนอของทางภาครัฐ ผลปรากฏว่ามติเสียงข้างมาก 106 ต่อ 44 เสียง ให้แปรสภาพทีไอทีวีเป็นสถานีวิทยุโทรทัศน์สาธารณะ

ดังนั้น หลังจากการบังคับใช้พระราชบัญญัติองค์การกระจายเสียงและแพร่ภาพสาธารณะแห่งประเทศไทย พุทธศักราช 2551 กรมประชาสัมพันธ์ ร่วมกับ แผนกวิทยุโทรทัศน์ กองการกระจายเสียงและวิทยุโทรทัศน์ กรมการทหารสื่อสาร กองบัญชาการกองทัพบก และบริษัท อสมท จำกัด (มหาชน) หรือ (บมจ.อสมท) จึงมีคำสั่งให้ทีไอทีวียุติการออกอากาศตามผังรายการเดิมและการส่งสัญญาณการออกอากาศจากอาคารชินวัตรทาวเวอร์ 3 ถนนวิภาวดีรังสิต แขวงจตุจักร เขตจตุจักร กรุงเทพมหานคร เป็นการชั่วคราว เมื่อเวลา 00:01 น. ของวันที่ 15 มกราคม พ.ศ. 2551 และเมื่อเวลา 00.08 น. ได้เปลี่ยนมาออกอากาศนโยบายของสถานีวิทยุโทรทัศน์สาธารณะ จากนั้นเป็นสารคดีเฉลิมพระเกียรติสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี อย่างต่อเนื่อง ในนาม สถานีโทรทัศน์ทีพีบีเอส ตั้งแต่วันที่ 15 มกราคม พ.ศ. 2551 โดยทั้งหมดส่งสัญญาณจากอาคารที่ทำการของ สถานีวิทยุโทรทัศน์แห่งประเทศไทย ช่อง 11 (สทท.11,เอ็นบีที NBT) กรมประชาสัมพันธ์ ถนนกำแพงเพชร 7 ตัดกับ ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร (ปัจจุบันเป็นอาคารที่ทำการสำนักข่าวแห่งชาติ กรมประชาสัมพันธ์) จนถึงวันที่ 31 มกราคม พ.ศ. 2551 เป็นเวลา 16 วัน

 ทีพีบีเอส: 15 มกราคม - 31 มกราคม พ.ศ. 2551 
ภายหลังการออกอากาศของสถานีไม่กี่ชั่วโมง คณะรัฐมนตรีเห็นชอบคณะกรรมการนโยบายชั่วคราวของ ส.ส.ท. จำนวน 5 คน ประกอบด้วย ขวัญสรวง อติโพธิ, อภิชาต ทองอยู่, ณรงค์ ใจหาญ, นวลน้อย ตรีรัตน์ และเทพชัย หย่อง โดยให้ปฏิบัติหน้าที่จนกว่าจะมีคณะกรรมการนโยบายจากการสรรหาตามกฎหมาย และในวันเดียวกัน คณะกรรมการนโยบายชั่วคราวของ ส.ส.ท. ได้แถลงข่าวที่โรงแรมเรดิสัน ปัจจุบัน คือ (โรงแรมโกลเด้นทิวลิป) แขวงบางกะปิ เขตห้วยขวาง กรุงเทพมหานคร และแต่งตั้งขวัญสรวงเป็นประธานกรรมการ และมีเทพชัยรักษาการผู้อำนวยการสถานี และเปิดตัวโลโก้ของสถานีใหม่ครม.แต่งตั้ง5คณะกรรมการTPBS "เทพชัย หย่อง" นั่งเก้าอี้รักษาการผอ.  โดย: สยามดารา เรียกดูข้อมูลเมื่อ 10 พ.ย. 2556

ในวันที่ 17 มกราคม เวลา 15:30 น. ส.ส.ท. จึงเริ่มดำเนินการในนาม สถานีโทรทัศน์ทีพีบีเอส อย่างเต็มตัว โดยได้ทดลองออกอากาศรายการพิเศษ "นับหนึ่งโทรทัศน์สาธารณะไทย TPBS" จากห้องส่ง สทท. เป็นครั้งแรก และนับเป็นรายการสดที่ออกอากาศจริงทางทีพีบีเอสเป็นครั้งแรก โดยเนื้อหาของรายการเป็นการอธิบายและสร้างความเข้าใจเกี่ยวกับที่มาที่ไปของสถานีโทรทัศน์ทีพีบีเอสแพร่ภาพรายการสดครั้งแรก โดย: สำนักข่าวไทย เรียกดูข้อมูลเมื่อ 17 ม.ค. 2551 ดำเนินรายการโดย ณาตยา แวววีรคุปต์ อดีตผู้สื่อข่าวในสมัยไอทีวีชุดกบฏไอทีวี และมีผู้ร่วมรายการประกอบด้วย ขวัญสรวง อติโพธิ, ณรงค์ ใจหาญ, อภิชาต ทองอยู่ กรรมการนโยบายชั่วคราวของ ส.ส.ท. และอนุสรณ์ ศรีแก้ว คณบดีคณะนิเทศศาสตร์ มหาวิทยาลัยรังสิต หลังจากนั้น ทีพีบีเอสก็กลับมาออกอากาศสารคดีอย่างต่อเนื่อง

 ไทยพีบีเอส: 1 กุมภาพันธ์ - 30 เมษายน พ.ศ. 2551 

 การทดลองออกอากาศในระยะแรก 

1 กุมภาพันธ์ ได้เปลี่ยนชื่อจากทีพีบีเอสเป็น สถานีโทรทัศน์ไทยพีบีเอส แต่ยังคงใช้ตราสัญลักษณ์เดิม เพียงเปลี่ยนชื่อด้านล่าง พร้อมทั้งประกาศผังรายการใหม่ในช่วงเวลาไพรม์ไทม์ เพื่อทดลองออกอากาศในระยะแรก ระหว่างวันที่ 1 - 14 กุมภาพันธ์ และกลับไปส่งสัญญาณการออกอากาศจากสำนักงานเดิมของไอทีวีและทีไอทีวี คืออาคารชินวัตรทาวเวอร์ 3 ถนนวิภาวดีรังสิต แขวงจตุจักร เขตจตุจักร กรุงเทพมหานคร อีกครั้ง

ในระยะนี้มีรายการสำคัญ คือ ร่วมคิด ร่วมสร้าง ไทยพีบีเอส ในเวลา 20.00 น. ซึ่งเป็นรายการสด จัดโดยฝ่ายข่าวและฝ่ายรายการ เพื่อรับฟังความคิดเห็นถึงทัศนคติว่าด้วยทีวีสาธารณะ และความเหมาะสมในการออกอากาศรายการประเภทต่าง ๆ ในแต่ละช่วงจากตัวแทนภาคส่วนต่าง ๆ ในสังคมทาบคนนอกทีไอทีวีจัดทัพข่าว  จาก ผู้จัดการรายวัน เรียกดูข้อมูลเมื่อ 1 กุมภาพันธ์ พ.ศ. 2551 แม้ยังไม่ออกอากาศรายการข่าว แต่ได้ทดลองนำเสนอข่าวโดยส่งผู้สื่อข่าวไปสัมภาษณ์ ณ ทำเนียบรัฐบาล แขวงดุสิต เขตดุสิต กรุงเทพมหานคร

 การออกอากาศอย่างเป็นทางการ 
15 กุมภาพันธ์ เริ่มเปิดสถานีในเวลา 05.00 น. และอีก 1 ชั่วโมงต่อมาเริ่มออกอากาศรายการข่าวรายการแรกคือ ข่าวเช้า โดยมีผู้ประกาศข่าวคู่แรกของช่อง คือภัทร จึงกานต์กุล และปิยณี เทียมอัมพร และช่วงเวลาที่เหลือเป็นการฉายสารคดีที่ฉายในช่วงทดลองออกอากาศอยู่เดิมสมคิด เอนกทวีผล , จากไอทีวี สู่ “ทีวีไทย” Positioning Magazine เมษายน 2551

ส่วนฝ่ายข่าว ส.ส.ท. เห็นชอบให้อดีตพนักงานฝ่ายข่าวของทีไอทีวีเดิม จำนวน 274 คน จากทั้งหมด 399 คนให้กลับเข้ามาทำงานที่สถานีอีกครั้งชั่วคราวเป็นเวลา 3 เดือนรับ 274 ทีไอทีวี เข้าทำทีพีบีเอส จาก หนังสือพิมพ์ไทยรัฐ เรียกดูข้อมูลเมื่อ 29 มกราคม พ.ศ. 2551 รวมถึงทีมข่าวกีฬาชุดเดิมของทีไอทีวีด้วย และยังมีผู้สมัครจากภายนอกมาทำงานไปพลางก่อนในระยะเริ่มแรก ระหว่างนั้นสถานีได้ปรับผังรายการเป็นระยะ ๆ

 ทีวีไทย ทีวีสาธารณะ: 1 พฤษภาคม พ.ศ. 2551 - 14 มกราคม พ.ศ. 2552 
1 เมษายน ส.ส.ท. ได้จัดงานเปิดตัวอัตลักษณ์ใหม่ของสถานีฯ ตามที่ได้จัดประกวดไปอัตลักษณ์ (Logo) ใหม่ที่จะมาใช้ในอนาคตข้างหน้า พร้อมเปลี่ยนชื่อสถานีอีกครั้งเป็น ทีวีไทย ทีวีสาธารณะ ส่วนชื่อไทยพีบีเอสใช้เป็นชื่อของ ส.ส.ท. เท่านั้น (ถึงแม้ยังจะมีชื่อ Thai PBS อยู่ในอัตลักษณ์ก็ตาม) ต่อมาในวันที่ 1 พฤษภาคม ได้ปรับผังรายการให้มีเนื้อหาสาระเกี่ยวกับเด็กและเยาวชน รวมถึงความบันเทิงเชิงสาระมากขึ้นไทยพีบีเอส ปรับโฉมใหม่เป็น ทีวีไทย ทีวีสาธารณะ  จากเว็บไซต์ อสมท เรียกดูข้อมูลเมื่อวันที่ 1 เมษายน 2551 โดยตราสัญลักษณ์รูปแบบใหม่มีข้อความ ทีวีไทย ทีวีสาธารณะ ต่อท้าย ขณะที่ปรากฏขึ้นในกราฟิกขึ้นต้นรายการ และกราฟิกของทุกช่วงข่าวด้านล่าง

 ทีวีไทย: 15 มกราคม พ.ศ. 2552 - 8 เมษายน พ.ศ. 2554 
วันพฤหัสบดีที่ 15 มกราคม พ.ศ. 2552 ในโอกาสครบรอบ 1 ปี จึงปรับผังรายการรวมถึงเปลี่ยนฉากและรูปแบบของอัตลักษณ์อีกครั้ง เป็นลายเส้นภาพนกเช่นเดิม แต่เปลี่ยนเป็นสีส้มอมแดง ลอยตัวอยู่เหนือตัวอักษร ทีวีไทย โดยระบุชื่อสถานีฯ ว่า สถานีโทรทัศน์ทีวีไทย พร้อมทั้งปรับปรุงเว็บไซต์ให้มีความทันสมัยมากขึ้น

 Thai PBS 

 เริ่มต้น : 9 เมษายน - 21 พฤษภาคม พ.ศ. 2554  
ตั้งแต่วันเสาร์ที่ 9 เมษายน พ.ศ. 2554 ได้เปลี่ยนชื่อสถานีโทรทัศน์กลับไปเป็น ไทยพีบีเอส เหมือนกับในช่วงที่เริ่มออกอากาศ 3 เดือนแรก แต่เปลี่ยนจากคำว่า ไทย เป็น Thai และใช้ชื่อภาษาอังกฤษว่า Thai PBS และได้เตรียมการขั้นสุดท้ายก่อนย้ายที่ทำการไปยังที่ทำการถาวร โดยก่อนหน้านั้น ส.ส.ท. ได้เปลี่ยนการเรียกชื่อสถานีในรายการข่าวทุกช่วง โดยให้เรียกว่า "ไทยพีบีเอส" ตั้งแต่วันที่ 29 มีนาคม พ.ศ. 2554 เริ่มตั้งแต่ช่วงทันข่าว 10.00 น. เป็นครั้งแรก นอกจากนี้ยังได้เปลี่ยนชื่อสถานีก่อนล่วงหน้าในไตเติ้ลรายการรวมถึงในเว็บไซต์ของสถานีด้วยโฆษณาซีรีส์เรียวมะ จอมคนพลิกแผ่นดิน ใช้ชื่อสถานีว่า "ไทยพีบีเอส" โดยรายการสุดท้ายที่ออกอากาศ ณ ที่ทำการชั่วคราว คือ ข่าวดึก และสิ้นสุดการออกอากาศในวันที่ 21 พฤษภาคม เวลา 00.30 น.

 โทรทัศน์ความละเอียดสูง : 21 พฤษภาคม พ.ศ. 2554 - ปัจจุบัน  
ในวันเสาร์ที่ 21 พฤษภาคม พ.ศ. 2554 ส.ส.ท. ได้ย้ายที่ทำการไปยังที่ทำการถาวร ข้างสโมสรตำรวจ ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร และเริ่มออกอากาศโทรทัศน์ความละเอียดสูง (HD) สัดส่วน 16:9 เป็นฟรีทีวีแห่งแรกของประเทศไทย ตั้งแต่เวลา 00.30 น. ของวันดังกล่าวเป็นต้นไป ในส่วนของโทรทัศน์ผ่านดาวเทียม ขณะที่ในโทรทัศน์ระบบแอนะล็อกยังคงออกอากาศด้วยโทรทัศน์ความละเอียดมาตรฐาน (SD) สัดส่วน 4:3 ตามเดิม

ในช่วงอุทกภัยในประเทศไทย พ.ศ. 2554 ไทยพีบีเอสทำข่าวประจำวันได้ยากลำบากมาก จึงตั้งศูนย์ข่าวเฉพาะกิจ ไทยพีบีเอส-จุฬา นิวส์ เซ็นเตอร์ ที่ศูนย์แห่งความเป็นเลิศด้านสื่อดิจิทัล อาคารมงกุฎสมมติวงศ์ คณะนิเทศศาสตร์ จุฬาลงกรณ์มหาวิทยาลัย ถนนพญาไท แขวงวังใหม่ เขตปทุมวัน กรุงเทพมหานคร เพื่อให้สามารถรายงานข่าวได้อย่างต่อเนื่อง โดยเตรียมระบบการออกอากาศตั้งแต่วันอังคารที่ 1 พฤศจิกายน และมีฝ่ายข่าวบางส่วนมาทำงานที่ศูนย์ข่าวเฉพาะกิจเพื่อผลิตข่าว หลังออกอากาศได้ประมาณ 20 วัน สถานการณ์น้ำท่วมโดยเฉพาะหน้าสำนักงานใหญ่ดีขึ้น ไทยพีบีเอสจึงกลับมาออกอากาศที่สำนักงานใหญ่ตั้งแต่วันที่ 26 พฤศจิกายนปิดศูนย์ข่าวเฉพาะกิจไทยพีบีเอส-จุฬา

ในวันอังคารที่ 17 กรกฎาคม พ.ศ. 2555 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเปิดอาคารสำนักงานใหญ่ ส.ส.ท. อย่างเป็นทางการ พร้อมทอดพระเนตรห้องออกอากาศ ส่วนปฏิบัติงานต่าง ๆ รวมทั้งห้องออกอากาศ 1 ที่ใช้สำหรับออกอากาศข่าว จากนั้นทรงทดลองอ่านข่าวซึ่งทางกองบรรณาธิการได้ถวายบทข่าวและถวายคำแนะนำในการอ่านข่าว และวิธีการใช้อุปกรณ์สำหรับผู้ประ­กาศข่าว จากนั้นทอดพระเนตรห้องออกอากาศรายการต่าง ๆ และห้องควบคุมระบบการออกอากาศ 24 ชั่วโมงสมเด็จพระเทพฯ ทรงทดลอง "อ่านข่าว" ในห้องออกอากาศไทยพีบีเอส

เมื่อวันพฤหัสบดีที่ 2 มกราคม พ.ศ. 2557 ไทยพีบีเอสได้ปรับเปลี่ยนสัดส่วนภาพออกอากาศในระบบ SD จาก 4:3 (แบบ Center Crop ภาพจากระบบโทรทัศน์ความละเอียดสูง) เป็น 16:9 (Anamophic) เพื่อรองรับการออกอากาศโทรทัศน์ภาคพื้นดินระบบดิจิทัล ซึ่งได้เริ่มต้นตั้งแต่วันที่ 1 เมษายน ทางช่องหมายเลข 3

วันที่ 15 มกราคม พ.ศ. 2561 ไทยพีบีเอสดำเนินกิจการครบรอบ 10 ปี รศ.ดร. วิลาสินี พิพิธกุล ผู้อำนวยการ ส.ส.ท. ได้ประกาศนโยบาย 10 ข้อ เรียกว่า "10 ทิศทางกับก้าวใหม่ไทยพีบีเอส" เพื่อปรับตัวให้เข้ากับการเปลี่ยนแปลงของเทคโนโลยีในโลกยุคดิจิทัล มุ่งหวังให้คนไทยเข้าถึงเนื้อหาของสื่อสาธารณะให้มากที่สุดนโยบาย 10 ทิศทางกับก้าวใหม่ไทยพีบีเอส

 การออกอากาศ 
 โทรทัศน์ภาคพื้นดิน 
เป็นการจัดตั้งสถานีเครื่องส่งสัญญาณโทรทัศน์ในจังหวัดหรืออำเภอต่าง ๆ เพื่อให้บริการแก่ประชาชนอย่างทั่วถึง โดยใช้คลื่นความถี่ยูเอชเอฟ ช่อง 29 (จากสถานีเครื่องส่งโทรทัศน์ที่กรุงเทพมหานครซึ่งส่งจากอาคารใบหยก 2) แขวงถนนพญาไท เขตราชเทวี ซึ่งเป็นช่องเดิมของไอทีวีและทีไอทีวี และใช้มาตรฐานการแพร่ภาพระบบแพล 

ระบบเสียงที่สถานีโทรทัศน์ไทยพีบีเอสส่งออกอากาศประกอบด้วยระบบเสียงโมโน และดิจิทัลนิแคมสเตริโอ

ไทยพีบีเอสมีสถานีเครื่องส่งโทรทัศน์ส่งสัญญาณภาคพื้นดินเป็นจำนวน 52 สถานี แบ่งเป็นในกรุงเทพมหานคร 1 สถานี ภาคกลาง ภาคตะวันตก และภาคตะวันออก 13 สถานี ภาคตะวันออกเฉียงเหนือ 13 สถานี ภาคเหนือ 14 สถานี และภาคใต้ 12 สถานี โดยส่งสัญญาณในระบบยูเอชเอฟระบบออกอากาศของไทยพีบีเอส เรียกดูข้อมูลเมื่อ 10 มิ.ย. 55

ตั้งแต่วันศุกร์ที่ 25 มกราคม พ.ศ. 2556 ไทยพีบีเอสได้เริ่มทดลองออกอากาศโทรทัศน์ภาคพื้นดินระบบดิจิทัล มาตรฐาน DVB-T2 ร่วมกับสถานีวิทยุโทรทัศน์กองทัพบกช่อง 5 แผนกวิทยุโทรทัศน์ กองการกระจายเสียงและวิทยุโทรทัศน์ กรมการทหารสื่อสาร กองบัญชาการกองทัพบก ซึ่งสามารถรับชมได้ในเขตกรุงเทพมหานครและปริมณฑล ผ่านกล่องรับสัญญาณหรือโทรทัศน์ที่รองรับระบบดิจิทัลภาคพื้นดิน

1 เมษายน พ.ศ. 2557 ไทยพีบีเอสได้เริ่มการออกอากาศโทรทัศน์ภาคพื้นดินระบบดิจิทัล มาตรฐาน DVB-T2 โดยใช้โครงข่ายของตัวเองที่ MUX 4 (กรุงเทพมหานคร ออกอากาศระบบยูเอชเอฟ ช่อง 44) ทางช่องหมายเลข 3 ผ่านทางกล่องรับสัญญาณหรือโทรทัศน์ที่รองรับระบบดิจิทัลภาคพื้นดิน

 การยุติการออกอากาศโทรทัศน์ระบบแอนะล็อก 

ไทยพีบีเอสได้ทำการยุติการออกอากาศโทรทัศน์ระบบแอนะล็อก โดยมีแผน 10 ระยะ ตามที่ได้ส่งไปยัง กสทช. โดยดำเนินการแบบ "ป่าล้อมเมือง" จากสถานีระดับอำเภอไปหาสถานีระดับจังหวัด จากสถานีเสริมไปยังสถานีหลัก โดยเริ่มยุติการออกอากาศโทรทัศน์ภาคพื้นดินในระบบแอนะล็อกเมื่อวันที่ 1 ธันวาคม พ.ศ. 2558 จากสถานีส่ง 2 แห่ง คืออำเภอเกาะสมุย จังหวัดสุราษฎร์ธานี และอำเภอไชยปราการ จังหวัดเชียงใหม่ และทยอยยกเลิกการออกอากาศระบบแอนะล็อกไปเรื่อย ๆ จนกระทั่งยุติการออกอากาศใน 3 สถานีสุดท้าย ได้แก่ กรุงเทพมหานคร (ณ สถานีเครื่องส่งโทรทัศน์อาคารใบหยก 2) แขวงถนนพญาไท เขตราชเทวี จังหวัดเชียงใหม่ และจังหวัดเชียงราย เมื่อวันที่ 16 มิถุนายน พ.ศ. 2561 เวลา 00:01 น.16 มิ.ย. นี้ ไทยพีบีเอสยุติการส่งสัญญาณโทรทัศน์ระบบแอนะล็อก 3 สถานี

 โทรทัศน์ผ่านดาวเทียม 
ในการแพร่สัญญาณภาพดิจิทัลผ่านดาวเทียม ไทยพีบีเอสแพร่ภาพผ่านดาวเทียมไทยคม 5 ย่านความถี่ซีแบนด์ โดยครอบคลุมประเทศไทยทั้งประเทศ เอเชียตะวันออกเฉียงใต้ และเอเชียตะวันออก

ในอดีต ไทยพีบีเอสเริ่มแพร่ภาพออกอากาศมาตั้งแต่วันที่ 15 มกราคม พ.ศ. 2551 ทางดาวเทียมไทยคม 2 ความถี่ 4145 อัตราสัญลักษณ์ 4815 แนวนอน แต่เมื่อเดือนเมษายน พ.ศ. 2553 ไทยพีบีเอสได้ย้ายส่งสัญญาณจากดาวเทียมไทยคม 2 มาเป็นไทยคม 5 จึงปรับความถี่ใหม่เป็นที่ 3985 อัตราสัญลักษณ์ 4815 แนวตั้ง และปัจจุบัน ได้ย้ายความถี่ซีแบนด์เป็นความถี่ 4017 อัตราสัญลักษณ์ 1800 แนวตั้ง โดยความถี่เดิมได้ยกเลิกไปแล้วเมื่อเดือนพฤศจิกายน พ.ศ. 2555

วันที่ 21 พฤษภาคม พ.ศ. 2554 - 16 ธันวาคม พ.ศ. 2558 ไทยพีบีเอสส่งสัญญาณโทรทัศน์ความละเอียดสูง ในระบบ DVB-S2 MPEG4 AVC ผ่านดาวเทียมไทยคม 5 ย่านซีแบนด์ ที่ความถี่ 4012 อัตราสัญลักษณ์ 6400 แนวตั้ง ซึ่งสถานีออกอากาศระบบความคมชัดปกติควบคู่กันไปในความถี่เดิมระบบออกอากาศของไทยพีบีเอส เรียกดูข้อมูลเมื่อ 10 มิ.ย. 55

ตั้งแต่เวลา 02.30 น. ของวันที่ 16 ธันวาคม พ.ศ. 2558 - 28 เมษายน พ.ศ. 2559 ไทยพีบีเอสปรับเปลี่ยนความถี่ดาวเทียมและพารามิเตอร์ใหม่ในการส่งสัญญาณโทรทัศน์ความละเอียดสูง ที่ความถี่ 3991 เมกะเฮิรตซ์ อัตราสัญลักษณ์ 15 เมกะสัญลักษณ์ต่อวินาที FEC 4/5 กระจายสัญญาณแนวตั้งไทยพีบีเอสปรับเปลี่ยนความถี่ดาวเทียมและพารามิเตอร์ใหม่ 16 ธันวาคมนี้  เรียกดูข้อมูลเมื่อ 1 ม.ค. 59

แต่หลังจากนั้นไม่นาน สัญญาณคลื่นความถี่เดิมมีปัญหารบกวน จึงทำให้ทางไทยพีบีเอสปรับเปลี่ยนความถี่ดาวเทียมและพารามิเตอร์ใหม่ในการส่งสัญญาณโทรทัศน์ความละเอียดสูง ที่ความถี่ 4007 เมกะเฮิรตซ์ อัตราสัญลักษณ์ 15 เมกะสัญลักษณ์ต่อวินาที FEC 4/5 กระจายสัญญาณแนวตั้ง ตั้งแต่เวลา 02.30 น. ของวันที่ 28 เมษายน - 15 พฤษภาคม พ.ศ. 2559

ไทยพีบีเอสได้ย้ายส่งสัญญาณจากดาวเทียมไทยคม 5 มาเป็นไทยคม 6 ปรับเปลี่ยนความถี่ดาวเทียมและพารามิเตอร์เดิมในการส่งสัญญาณโทรทัศน์ความละเอียดสูงอีกครั้ง ที่ความถี่ 4007 เมกะเฮิรตซ์ อัตราสัญลักษณ์ 15 เมกะสัญลักษณ์ต่อวินาที FEC 4/5 กระจายสัญญาณแนวนอน ตั้งแต่เวลา 02.30 น. ของวันที่ 15 พฤษภาคม พ.ศ. 2559 - ปัจจุบัน
 ออนไลน์ 
ไทยพีบีเอสเคยทำการถ่ายทอดสดออนไลน์ผ่านเว็บไซต์ในชื่อ ThaiPBS Web TV ผ่านทางเว็บไซต์ของไทยพีบีเอสเอง และ Youtube ThaiPBS

ต่อมาในปี พ.ศ. 2559 เป็นต้นมา ไทยพีบีเอสขยายการออกอากาศไปยังเฟซบุ๊กและยูทูบ รวมไปถึงแพลตฟอร์มสื่อสังคมออนไลน์อื่นๆ ของไทยพีบีเอสเอง โดยออกอากาศรายการข่าวประจำวันและรายการต่าง ๆ คู่ขนานไปกับช่องทางปกติของไทยพีบีเอส

ปี พ.ศ. 2567 ไทยพีบีเอสทำการถ่ายทอดสดออนไลน์ในรูปแบบวีดิโอแนวตั้ง (AI Vertical Live) เพื่อรองรับการรับชมรายการข่าวและรายการต่างๆ ผ่านโทรศัพท์มือถือ

 ผู้อำนวยการสถานี ฯ 
รายนามผู้อำนวยการสถานีโทรทัศน์ไทยพีบีเอส มีดังต่อไปนี้

 สถานีโทรทัศน์ไทยพีบีเอส  รายนามผู้อำนวยการ วาระการดำรงตำแหน่ง 1. เทพชัย หย่อง 15 มกราคม พ.ศ. 2551 - 9 ตุลาคม พ.ศ. 2551 (รักษาการผู้อำนวยการสถานีตามมติคณะกรรมการนโยบายชั่วคราว ส.ส.ท.) 10 ตุลาคม พ.ศ. 2551 - 9 ตุลาคม พ.ศ. 2555 2. สมชัย สุวรรณบรรณ     10 ตุลาคม พ.ศ. 2555 - 9 ตุลาคม พ.ศ. 2558ประกาศเลิกสัญญาจ้าง นายสมชัย สุวรรณบรรณ ผู้อำนวยการ ส.ส.ท. (ไทยพีบีเอส) 3. พวงรัตน์ สองเมือง    9 ตุลาคม พ.ศ. 2558ประกาศองค์การกระจายเสียงและแพร่ภาพสาธารณะแห่งประเทศไทย เรื่อง แต่งตั้งรักษาการผู้อำนวยการ ส.ส.ท.(นางพวงรัตน์ สองเมือง) - 31 มกราคม พ.ศ. 2559 (ผู้อำนวยการสำนักรายการ รักษาการผู้อำนวยการสถานีตามมติคณะกรรมการนโยบาย ส.ส.ท.) 4. ทันตแพทย์ กฤษดา เรืองอารีย์รัชต์ 1 กุมภาพันธ์ พ.ศ. 2559 - 15 มีนาคม พ.ศ. 2560ประกาศแต่งตั้งผู้อำนวยการองค์การกระจายเสียงและแพร่ภาพสาธารณะแห่งประเทศไทย(นายกฤษดา เรืองอารีย์รัชต์) 5. อนุพงษ์ ไชยฤทธิ์ 16 มีนาคมนายอนุพงษ์ ไชยฤทธิ์ รักษาการผู้อำนวยการ ส.ส.ท. - 15 เมษายน พ.ศ. 2560 (รองผู้อำนวยการสถานี รักษาการผู้อำนวยการสถานี) 6. ก่อเขต จันทเลิศลักษณ์ 16 เมษายนแต่งตั้งพนักงานรักษาการในตำแหน่งผู้อำนวยการ ส.ส.ท. (นายก่อเขต จันทเลิศลักษณ์) - 23 กรกฎาคม พ.ศ. 2560 (ผู้อำนวยการสำนักข่าว รักษาการผู้อำนวยการสถานีตามมติคณะกรรมการนโยบาย ส.ส.ท.) 7. รองศาสตราจารย์ วิลาสินี พิพิธกุล 24 กรกฎาคม พ.ศ. 2560 - 23 กรกฎาคม พ.ศ. 2568ประกาศแต่งตั้งผู้อำนวยการองค์การกระจายเสียงและแพร่ภาพสาธารณะแห่งประเทศไทย (รองศาสตราจารย์วิลาสินี พิพิธกุล) 8. วันชัย ตันติวิทยาพิทักษ์ 24 กรกฎาคม พ.ศ. 2568 - ปัจจุบัน ประกาศผลการคัดเลือกผู้อำนวยการ องค์การกระจายเสียงและแพร่ภาพสาธารณะแห่งประเทศไทย (ส.ส.ท.))

 ผู้ประกาศข่าวและผู้สื่อข่าว 
 ผู้ประกาศข่าวและผู้สื่อข่าวในปัจจุบันที่มีชื่อเสียง  
 เจษฎา จี้สละ
 วันวิสาข์ ทินวัฒน์
 จีรชาตา เอี่ยมรัศมี 
 ผึ้งนภา คล่องพยาบาล
 พิมพิมล ปัญญานะ 
 สิริมา ทรงกลิ่น
 กรุณา บัวคำศรี
 ชินดนัย มีชัย
 เทพชัย หย่อง
 พงศธัช สุขพงษ์ (ต่างประเทศ)
 ปวีณา ฟักทอง 
 อนุชา ขำดวง 
 บุศย์สิรินทร์ ยิ่งเกียรติกุล 
 ภัทรชัย ปราชญ์อุดม
 อรสินี อมรโมฬี
 เฌอศานต์ ศรีสัจจัง 
 นิติเทพ กิ่งชา 
 วีระ ธีรภัทร
 วิสุทธิ์ คมวัชรพงศ์
 สุทธิชัย หยุ่น
 ประจักษ์ มะวงษ์สา (การเมือง)
 ธีรเดช งามเหลือ 
 ธิดารัตน์ อนันตรกิตติ 
 วรรณชนก สังขเวช
 สุธาสินี สุทธิบงกช (กีฬา)
 อินทัช เพชรประสมกูล (กีฬา)
 วิริยะ ตันนุกูลกิจ (กีฬา)
 อัครเดช วัฒนาบรรจงกุล (กีฬา)
 วินิจฐา จิตรกรี (ต่างประเทศ)
 ทิพย์ตะวัน ธีรนัยพงศ์ (ต่างประเทศ)
 จารุพร โอภาสรัตน์ (ต่างประเทศ)
 ดลยณา บุนนาค (ต่างประเทศ)
 อุรชัย ศรแก้ว (การเมือง)
 อุษา เอิ่ยมสุวรรณ
 วิภาพร วัฒนวิทย์
 ธนวรรณ มิลินทสูต (พยากรณ์อากาศ)
 นิตยา กีรติเสริมสิน (พยากรณ์อากาศ) 
 อภิยา ฉายจันทร์ทิพย์ (บันเทิง)
 กริษฐา ดีมี ปฎิรพ (บันเทิง)
 เวณิกา วิชัยวัฒนา (บันเทิง)
 อัญชลี โปสุวรรณ (บันเทิง)
 กวินภพ พันธุฤกษ์ (บันเทิง)
 อธิวัฒน์ ธีรนิธิศนันท์ 
 ชไมพร เห็นประเสริฐ 
 พิชญาพร โพธิ์สง่า 
 ก่อเขต จันทเลิศลักษณ์

 ผู้ประกาศข่าวและผู้รายงานข่าวในอดีต  
 สรยุทธ สุทัศนะจินดา (ปัจจุบันอยู่ช่อง 3 เอชดี ในนามครอบครัวข่าว 3 และสื่อมวลชนอิสระ)
 สุภาพ คลี่ขจาย (ปัจจุบันเป็นสื่อมวลชนอิสระ)
 กฤษฎิน สุวรรณบุปผา (ปัจจุบันเป็นผู้ดำเนินรายการ The Cloud)
 สมชัย ศรีสุนาครัว (ปัจจุบันยุติการทำหน้าที่แล้ว)
 อรัญญา อุ่นแสง (ปัจจุบันยุติการทำหน้าที่แล้ว)
 ภัทราพร สังข์พวงทอง (ปัจจุบันยุติการทำหน้าที่แล้ว)
 อรุณี ผลน้อย (ปัจจุบันยุติการทำหน้าที่แล้ว)
 แก้วตา ปริศวงศ์ (ปัจจุบันยุติการทำหน้าที่แล้ว)
 สุมนา แจวเจริญวงศ์ (ปัจจุบันยุติการทำหน้าที่แล้ว)
 เอกปวีร์ เลาสุขศรี (ปัจจุบันยุติการทำหน้าที่แล้ว)
 วิศาล ดิลกวณิช (ปัจจุบันยุติการทำหน้าที่แล้ว)
 กฤษนะ ละไล (ปัจจุบันเป็นประธานมูลนิธิอารยสถาปัตย์เพื่อคนทั้งมวล)
 เพชรี พรหมช่วย (ปัจจุบันยุติการทำหน้าที่แล้ว)
 เสรี วงษ์มณฑา (ปัจจุบันเป็นสื่อมวลชนอิสระ)
 สมชัย ศรีสุนาครัว (ปัจจุบันอยู่เอ็นบีที 2 เอชดี และสื่อมวลชนอิสระ)
 ชยธร ธนวรเจต (ปัจจุบันอยู่ท็อปนิวส์และพิธีกรอิสระ)
 ดวงเดือน วงศ์ลา (ปัจจุบันยุติการทำหน้าที่แล้ว)
 เติมศักดิ์ จารุปราณ (ถึงแก่กรรมเมื่อวันที่ 5 กันยายน พ.ศ. 2563)
 ตรีภพ หวังวรรณะกิจ (ปัจจุบันยุติการทำหน้าที่แล้ว)
 เทเรซา อากีล่า (ปัจจุบันยุติการทำหน้าที่แล้ว)
 ธนาวุฒิ นุชตเวชวงศ์ (ปัจจุบันยุติการทำหน้าที่แล้ว)
 ธิติมา ปิยะศิริศิลป์ (ปัจจุบันยุติการทำหน้าที่แล้ว)
 ธนภัทร ดวงจิตร (ปัจจุบันยุติการทำหน้าที่แล้ว)
 นันทกาญจน์ เฉลิมรุ่งโรจน์ (ปัจจุบันยุติการทำหน้าที่แล้ว)
 บัณฑิต ลุนทา (ปัจจุบันยุติการทำหน้าที่แล้ว)
 บุญเลิศ มโนสุจริตชน (ปัจจุบันยุติการทำหน้าที่แล้ว)
 เบญจวรรณ ยันตพร (ปัจจุบันยุติการทำหน้าที่แล้ว)
 ประภาพร เชาวนาศิริ (ถึงแก่กรรมเมื่อวันที่ 20 กันยายน พ.ศ. 2563)
 ปัญญา นานกระโทก (ปัจจุบันยุติการทำหน้าที่แล้ว)
 ประวิณศร เย็นยอดวิชัย (ปัจจุบันยุติการทำหน้าที่แล้ว)
 ปรียะดา ฉันทะกลาง (ปัจจุบันยุติการทำหน้าที่แล้ว)
 เอกราช เก่งทุกทาง (ปัจจุบันอยู่ช่อง 3 เอชดี ในนามครอบครัวข่าว 3)
 พัสวี ฐิติพรวัฒนกุล (ปัจจุบันอยู่ทีเอ็นเอ็น ช่อง 16)
 มนต์ชัย วงศ์กิตติไกรวัล (ปัจจุบันอยู่ทีเอ็นเอ็น ช่อง 16)
 พิชญทัฬห์ จันทร์พุฒ (ปัจจุบันอยู่ช่อง 3 เอชดี ในนามครอบครัวข่าว 3)
 อดิศักดิ์ ศรีสม (ปัจจุบันยุติการทำหน้าที่แล้ว)
 พิชาญพงศ์ วงศ์ศรีแก้ว (ปัจจุบันยุติการทำหน้าที่แล้ว)
 พ.อ.ทพ.ฤทธิกร การะเวก (ปัจจุบันเป็นสื่อมวลชนอิสระ)
 พนิตพิมพ์ สิทธิพงศ์ (ปัจจุบันยุติการทำหน้าที่แล้ว)
 ทพ.พิชัย ปิตุวงศ์ (ปัจจุบันเป็นสื่อมวลชนอิสระ)
 รัตตภูมิ นิลศิริ (ปัจจุบันยุติการทำหน้าที่แล้ว)
 เฉลิมลาภ อนันตบุตร (ปัจจุบันยุติการทำหน้าที่แล้ว)
 วราภรณ์ สมพงษ์ (ปัจจุบันอยู่ไทยรัฐทีวี)
 สุทธิพงศ์ ทัดพิทักษ์กุล (ปัจจุบันยุติการทำหน้าที่แล้ว)
 นิลาวัณย์ พาณิชย์รุ่งเรือง (ปัจจุบันอยู่ช่อง 7HD)
 ร้อยเอก นายแพทย์ยงยุทธ มัยลาภ (ปัจจุบันเป็นแพทย์อิสระ)
 วิลาศิณีย์ ศุภรส (ปัจจุบันยุติการทำหน้าที่แล้ว)
 วีรเทพ จตุรภัทร (ปัจจุบันยุติการทำหน้าที่แล้ว)
 วันดี วรรณเมธางกูร (ปัจจุบันยุติการทำหน้าที่แล้ว)
 ศันสนีย์ มีชูสาร (ปัจจุบันยุติการทำหน้าที่แล้ว)
 ศุภโชค โอภาสะคุณ (ปัจจุบันอยู่อมรินทร์ทีวี)
 สำราญ รอดเพชร (ปัจจุบันอยู่ท็อปนิวส์และสื่อมวลชนอิสระ)
 เสาวภา ชาติก้อน (ปัจจุบันยุติการทำหน้าที่แล้ว)
 สุพจน์ สุขสงค์ (ปัจจุบันยุติการทำหน้าที่แล้ว)
 อวัสดา ปกมนตรี (ปัจจุบันยุติการทำหน้าที่แล้ว)
 ชมพูนุช ตัณฑเศรษฐี (ปัจจุบันเป็นพิธีกรอิสระ)
 อาทิตยา วิชิตานุรักษ์ (ปัจจุบันยุติการทำหน้าที่แล้ว)
 อภิรดี อาวรณ์ (ปัจจุบันยุติการทำหน้าที่แล้ว)
 อัญชลีพร กุสุมภ์ (ปัจจุบันเป็นสื่อมวลชนอิสระ)
 อลงกรณ์ เหมือนดาว (ปัจจุบันยุติการทำหน้าที่แล้ว)
 ชลลดา สิริสันต์ (ปัจจุบันเป็นพิธีกรอิสระ)
 มัลลิกา มหาสุข (ปัจจุบันยุติการทำหน้าที่แล้ว)
 จตุพร สุวรรณรัตน์ (ปัจจุบันเป็นสื่อมวลชนอิสระ)
 อานนท์ ศรีเปลี่ยนจั่น (ปัจจุบันยุติการทำหน้าที่แล้ว)
 ศิริพร อยู่ยอด (ปัจจุบันเป็นนักร้องและพิธีกรอิสระ)
 ตุลชัย ธรรมดุษฎี (ปัจจุบันยุติการทำหน้าที่แล้ว)
 เจก รัตนตั้งตระกูล (ชื่อเดิม : จำเริญ) (ปัจจุบันอยู่ทีเอ็นเอ็น ช่อง 16)
 สายสวรรค์ ขยันยิ่ง (ปัจจุบันเป็นพิธีกรอิสระ)
 กิตติ สิงหาปัด (ปัจจุบันอยู่ช่อง 3 เอชดี ในนามครอบครัวข่าว 3)
 ชาดา สมบูรณ์ผล (ปัจจุบันยุติการทำหน้าที่แล้ว)
 โชติพงษ์ วงศ์พนารักษ์ (ปัจจุบันยุติการทำหน้าที่แล้ว)
 จตุรงค์ สุขเอียด (ปัจจุบันยุติการทำหน้าที่แล้ว)
 ธีระ ธัญญอนันต์ผล (ปัจจุบันอยู่ช่อง 8)
 จิรายุ ห่วงทรัพย์ (ปัจจุบันเป็นนักการเมืองอิสระ)
 ชิบ จิตนิยม (ปัจจุบันเป็นสื่อมวลชนอิสระ)
 คงกะพัน แสงสุริยะ (ปัจจุบันเป็นพิธีกรอิสระ)
 เชิงชาย หว่างอุ่น (ปัจจุบันเป็นสื่อมวลชนและพิธีกรอิสระ)
 วรวีร์ วูวนิช (ปัจจุบันยุติการทำหน้าที่แล้ว)
 ตวงพร อัศววิไล (ปัจจุบันยุติการทำหน้าที่แล้ว)
 ปนัดดา วงศ์ผู้ดี (ปัจจุบันเป็นพิธีกรอิสระ)
 สุจิรา อรุณพิพัฒน์ (ปัจจุบันเป็นพิธีกรอิสระ)
 สร้อยฟ้า โอสุคนธ์ทิพย์ (ปัจจุบันเป็นสื่อมวลชนและพิธีกรอิสระ)
 ฐปณีย์ เอียดศรีไชย (ปัจจุบันอยู่ The Reporters)
 พลภฤต เรืองจรัส (ปัจจุบันเป็นสื่อมวลชนอิสระ)
 รัชนีวรรณ ดวงแก้ว (ปัจจุบันยุติการทำหน้าที่แล้ว)
 ประมาณ เลืองวัฒนะวณิช (ปัจจุบันเป็นสื่อมวลชนอิสระ)
 วันชัย สอนศิริ (ปัจจุบันเป็นสื่อมวลชนอิสระ)
 พรหมพร ยูวะเวส (ปัจจุบันเป็นพิธีกรอิสระ)
 จอม เพชรประดับ (ปัจจุบันยุติการทำหน้าที่แล้ว)
 นารากร ติยายน (ปัจจุบันเป็นสื่อมวลชนและพิธีกรอิสระ)
 ศศิวรรณ์ เลิศวิริยะประภา (ปัจจุบันยุติการทำหน้าที่แล้ว)
 กฤต เจนพานิชการ (ปัจจุบันยุติการทำหน้าที่แล้ว)
 บุญญิตา งามศัพพศิลป์ (ปัจจุบันอยู่ช่อง 8)
 ปิยณี เทียมอัมพร (ปัจจุบันอยู่ช่อง 3 เอชดี ในนามครอบครัวข่าว 3)
 ภัทร จึงกานต์กุล (ปัจจุบันยุติการทำหน้าที่แล้ว)
 ศจี วงศ์อำไพ (นามสกุลเดิม : ชลายนเดชะ) (ปัจจุบันอยู่ช่อง 7HD)
 อนุวัต เฟื่องทองแดง (ปัจจุบันอยู่ช่องวัน 31และจีเอ็มเอ็ม 25 ในนามสำนักข่าววันนิวส์และพิธีกรอิสระ)
 ณัชฐพงศ์ มูฮำหมัด (ปัจจุบันอยู่ไทยรัฐทีวี)
 มนตรี อุดมพงษ์ (ปัจจุบันอยู่ช่อง 3 เอชดี ในนามครอบครัวข่าว 3)
 สุวรรณี กรรณสูต (ปัจจุบันยุติการทำหน้าที่แล้ว)
 ธนวรรษ โฆษิตสุข (ปัจจุบันยุติการทำหน้าที่แล้ว)
 บุษกร อังคณิต (ปัจจุบันยุติการทำหน้าที่แล้ว)
 ธีรัตถ์ รัตนเสวี (ปัจจุบันเป็นสื่อมวลชนอิสระ)
 ทอแสงรัศมี ถีถะแก้ว (ปัจจุบันเป็นผู้ช่วยอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง)
 ปิยเกียรติ บุญเรือง (ปัจจุบันยุติทำหน้าที่แล้ว)
 ณัฐพงษ์ ธีระภัทรานนท์ (ปัจจุบันเป็นสื่อมวลชนอิสระ)
 ณฤดี จันทรเกษมชัย (ปัจจุบันยุติการทำหน้าที่แล้ว)
 อรชุน รินทรวิฑูรย์ (ปัจจุบันอยู่ช่องวัน 31 ในนามสำนักข่าววันนิวส์)
 วิลาสินี แวน ฮาเรน (นามสกุลเดิม : ลิ้มพรกุล) (ปัจจุบันยุติการทำหน้าที่แล้ว)
 เอกราช อุดมอำนวย (ปัจจุบันเป็นสมาชิกสภาผู้แทนราษฎรกรุงเทพมหานคร เขต 10 (เขตดอนเมือง และ (พรรคประชาชน))
 ลานบุญ วุฑฒกุล (ปัจจุบันยุติการทำหน้าที่แล้ว)
 รุ่งทิพย์ โชติณภาลัย (ปัจจุบันยุติการทำหน้าที่แล้ว)
 อัครพล ทองธราดล (ปัจจุบันยุติการทำหน้าที่แล้ว)
 พุทธิฉัตร จินดาวงศ์ (ปัจจุบันเป็นบรรณาธิการบริหารข่าวไทยรัฐออนไลน์)
 กานท์กลอน รักธรรม (ปัจจุบันยุติการทำหน้าที่แล้ว)
 ชัยรัตน์ ถมยา (ปัจจุบันยุติการทำหน้าที่แล้ว)
 ประวีณมัย บ่ายคล้อย (ปัจจุบันอยู่ช่อง 3 เอชดี ในนามครอบครัวข่าว 3)
 กมลวรรณ สุนทรธรรม (นามสกุลเดิม : ตรีพงศ์) (ปัจจุบันอยู่ช่อง 3 เอชดี ในนามครอบครัวข่าว 3)
 เบญจมาลัญช์ ทิพย์ขันทอง (ปัจจุบันยุติการทำหน้าที่แล้ว)
 รินทร์ลิตา กีรติปัญญพันธ์ (ชื่อเดิม : พิมพ์นารา อรุณโน) (ปัจจุบันเป็นพิธีกรอิสระ)
 วีรยุทธ์ วิริยะสัจจะจิตร (ปัจจุบันยุติการทำหน้าที่แล้ว)
 ชาติ พัฒนกุลการกิจ (ปัจจุบันยุติการทำหน้าที่แล้ว)
 ธัญญธร สารสิทธิ์ (ปัจจุบันยุติการทำหน้าที่แล้ว)
 บุตรรัตน์ บุตรพรหม (ปัจจุบันยุติการทำหน้าที่แล้ว)
 พนิตนาฏ ฉัตรวิไล (ปัจจุบันยุติการทำหน้าที่แล้ว)
 อธิวัฒน์ เวชประเสริษฐสุข (ชื่อเดิม : อนุมัติ) (ถึงแก่กรรมเมื่อวันที่ 4 พฤษภาคม พ.ศ. 2564)
 อรพิน ลิลิตวิศิษฎ์วงศ์ (ปัจจุบันยุติการทำหน้าที่แล้ว)
 วรรณี ปิยศุภกรวนิช (ปัจจุบันยุติการทำหน้าที่แล้ว)
 วรารัตน์ ไชยภัทรคุณเจริญ (ปัจจุบันยุติการทำหน้าที่แล้ว)
 ศิริพร กิจประกอบ (ปัจจุบันอยู่ช่อง 9 เอ็มคอตเอชดี)
 เสริมสุข กษิติประดิษฐ์ (ปัจจุบันเป็นสื่อมวลชนอิสระ)
 สุผจญ กลิ่นสุวรรณ (ปัจจุบันเป็นสื่อมวลชนและพิธีกรอิสระ)
 สถาพร พงษ์พิพัฒน์วัฒนา (ปัจจุบันยุติการทำหน้าที่แล้ว)
 ประภาพร เชาวนาศิริ (ถึงแก่กรรมเมื่อวันที่ 20 กันยายน พ.ศ. 2563)
 ศตคุณ ดำเกลี้ยง (ปัจจุบันอยู่เอ็นบีที 2 เอชดี)
 สรัญธร แก้วเวียงชัย (ปัจจุบันอยู่ IMCT News)
 เวนไตย ไชยวงศ์ (ปัจจุบันยุติการทำหน้าที่แล้ว)
 วนิดา เพ็งจันทร์ (ปัจจุบันยุติการทำหน้าที่แล้ว)
 พรชนก ฉลาดแย้ม (ปัจจุบันอยู่เอ็นบีที 2 เอชดี)
 พรทิวา กันธิยาใจ (ปัจจุบันอยู่เอ็นบีที 2 เอชดี)
 ณาตยา แวววีรคุปต์ (ปัจจุบันเป็นสื่อมวลชนอิสระ)
 สุริสา ศรีกุลทรัพย์ (ปัจจุบันยุติการทำหน้าที่แล้ว)
 กานดา แย้มบุญเรือง (ปัจจุบันยุติการทำหน้าที่แล้ว)
 จตุรงค์ แสงโชติกุล (ปัจจุบันอยู่เอ็นบีที 2 เอชดี)
 มณีนาถ อ่อนพรรณา (ปัจจุบันอยู่เอ็นบีที 2 เอชดีและพิธีกรอิสระ)
 วราวิทย์ ฉิมมณี (ปัจจุบันอยู่เนชั่นทีวี)
 วรลักษณ์ อิศรางกูร ณ อยุธยา (ปัจจุบันยุติการทำหน้าที่แล้ว)
 สายชล วัชนุชา (ปัจจุบันยุติการทำหน้าที่แล้ว)
 ธีร์วัฒน์ ชูรัตน์ (ปัจจุบันอยู่เนชั่นทีวี)
 สุภาพร เอ็ลเดรจ (ปัจจุบันเป็น Creative Director ของ SUPA East Glamor)
 ปิยะฉัตร กรุณานนท์ (ปัจจุบันอยู่เอ็นบีที 2 เอชดี)
 อาทร คงรอด (ปัจจุบันยุติการทำหน้าที่แล้ว)
 ตะวันรุ่ง ปริสุทธิธรรม (นามสกุลเดิม : เตี๋ยประดิษฐ์) (ปัจจุบันอยู่โมโน 29)
 ณัฎฐา โกมลวาทิน (ปัจจุบันอยู่เดอะสแตนดาร์ด)
 สถาพร ด่านขุนทด (ปัจจุบันอยู่ช่อง 3 เอชดี ในนามครอบครัวข่าว 3)
 ภคนันท์ ธนาศรม (ปัจจุบันยุติการทำหน้าที่แล้ว)
 อภิสิทธิ์ ดุจดา (ปัจจุบันอยู่สำนักข่าวเวิร์คพอยท์ Today)
 นันทินี ลายละเอียด (ปัจจุบันยุติการทำหน้าที่แล้ว)
 สุขบงกช สุขแก้ว (ปัจจุบันยุติการทำหน้าที่แล้ว)
 ธนวรรณ เถาว์มูล (ปัจจุบันยุติการทำหน้าที่แล้ว)
 วีริศ หุ่นเจริญ (ปัจจุบันยุติการทำหน้าที่แล้ว)
 เสาวลักษณ์ จักรวิวัฒนากุล (ปัจจุบันยุติการทำหน้าที่แล้ว)
 พรวดี ลาทนาดี (ปัจจุบันยุติการทำหน้าที่แล้ว)
 ดาวี ไชยคีรี (ปัจจุบันอยู่ช่อง 9 เอ็มคอตเอชดี)
 อรนิศวร์ เพชรวงศ์ศิริ (ปัจจุบันยุติการทำหน้าที่แล้ว)
 ภัชชาร์ ภัทรเดชาธรรม (ปัจจุบันอยู่เอ็นบีที 2 เอชดีและพิธีกรอิสระ)
 อภิรักษ์ หาญพิชิตวณิชย์ (ปัจจุบันอยู่โมโน 29และสื่อมวลชนอิสระ)
 อจิรงค์ เดชไกรศักดิ์ (ปัจจุบันเป็นพิธีกรอิสระ)

 รายการข่าวของสถานี 
 รายการข่าว  ผู้ประกาศข่าว วันใหม่ไทยพีบีเอสวันจันทร์ – วันศุกร์เวลา 05:00 – 07:00 น. เฌอศานต์ ศรีสัจจังสิริมา ทรงกลิ่นภัทรชัย ปราชญ์อุดมอุรชัย ศรแก้ว (มุมการเมือง, วันหยุดนักขัตฤกษ์)อินทัช เพชรประสมกูล (ข่าวกีฬา)วิริยะ ตันนุกูลกิจ (ข่าวกีฬา) มุมการเมืองวันจันทร์ – วันศุกร์เวลา 07:00 – 08:00 น.ยกเว้นวันหยุดนักขัตฤกษ์ อุรชัย ศรแก้วปวีณา ฟักทองอนุชา ขำดวงประจักษ์ มะวงษ์สา (ประจักษ์จับประเด็น) วันใหม่วาไรตี้วันจันทร์ – วันศุกร์เวลา 08:00 – 09:00 น. อธิวัฒน์ ธีรนิธิศนันท์ชไมพร เห็นประเสริฐพิชญาพร โพธิ์สง่าธิดารัตน์ อนันตรกิตติ (ร้องทุก(ข์) ลงป้ายนี้, ยกเว้นวันหยุดนักขัตฤกษ์)อุษา เอี่ยมสุวรรณ (ร้องทุก(ข์) ลงป้ายนี้, ยกเว้นวันหยุดนักขัตฤกษ์) ไทยบันเทิงวันจันทร์ – วันศุกร์เวลา 10:00 – 10:30 น.เวลา 16:45 – 17:00 น.วันเสาร์ – วันอาทิตย์เวลา 20:15 – 20:30 น. อภิยา ฉายจันทร์ทิพย์กริษฐา ดีมี ปฎิรพเวณิกา วิชัยวัฒนาอัญชลี โปสุวรรณกวินภพ พันธุฤกษ์ จับตาสถานการณ์วันจันทร์ – วันศุกร์เวลา 10:30 – 12:00 น.ยกเว้นวันหยุดนักขัตฤกษ์ จีรชาตา เอี่ยมรัศมีผึ้งนภา คล่องพยาบาลพิมพิมล ปัญญานะ (วันจันทร์ – วันศุกร์)เวณิกา วิชัยวัฒนา (ไทยบันเทิง, วันหยุดนักขัตฤกษ์)กริษฐา ดีมี ปฎิรพ (ไทยบันเทิง, วันหยุดนักขัตฤกษ์)อัญชลี โปสุวรรณ (ไทยบันเทิง, วันหยุดนักขัตฤกษ์)ธนวรรณ มิลินทสูต (ข่าวพยากรณ์อากาศ, วันจันทร์ – วันศุกร์)นิตยา กีรติเสริมสิน (ข่าวพยากรณ์อากาศ, วันจันทร์ – วันศุกร์) ข่าวเที่ยงวันหยุดนักขัตฤกษ์เวลา 12:00 – 13:00 น. ตรงประเด็นวันจันทร์ – วันศุกร์เวลา 12:00 – 12:30 น.ยกเว้นวันหยุดนักขัตฤกษ์ บุศย์สิรินทร์ ยิ่งเกียรติกุลรุ่งโรจน์ สมบุญเก่า (แทน)อรวรรณ สุขโข (แทน) จับตารอบทิศวันจันทร์ – วันศุกร์เวลา 12:30 – 13:00 น.ยกเว้นวันหยุดนักขัตฤกษ์ เฌอศานต์ ศรีสัจจังอรสินี อมรโมฬี สถานีประชาชนวันจันทร์ – วันศุกร์เวลา 14:05 – 15:00 น.ยกเว้นวันหยุดนักขัตฤกษ์ ธีรเดช งามเหลือธิดารัตน์ อนันตรกิตติอุษา เอี่ยมสุวรรณ ทุกทิศทั่วไทยวันจันทร์ – วันศุกร์เวลา 15:30 – 16:00 น.ยกเว้นวันหยุดนักขัตฤกษ์ ชินดนัย มีชัย ทันข่าว 16:00 น.วันจันทร์ – วันศุกร์เวลา 16:00 – 16:30 น. ผึ้งนภา คล่องพยาบาล
จีรชาตา เอี่ยมรัศมี เสียงเปลี่ยนเมืองวันจันทร์ – วันศุกร์เวลา 16:30 – 16:45 น. วิภาพร วัฒนวิทย์ ข่าวค่ำวันจันทร์ – วันศุกร์เวลา 18:00 – 20:30 น.วันเสาร์ –  วันอาทิตย์เวลา 18:00 – 20:15 น. เจษฎา จี้สละ (วันจันทร์ – วันศุกร์; ข่าวเจาะย่อโลก, วันเสาร์)วันวิสาข์ ทินวัฒน์ (วันจันทร์ – วันเสาร์)ธนวรรณ มิลินทสูต (ข่าวพยากรณ์อากาศ, วันจันทร์ – วันศุกร์)พิมพิมล ปัญญานะ (วันเสาร์ – วันอาทิตย์)สิริมา ทรงกลิ่น (วันอาทิตย์)ก่อเขต จันทเลิศลักษณ์ (ห้องข่าว ไทยพีบีเอส Newsroom, วันอาทิตย์)นิตยา กีรติเสริมสิน (ข่าวพยากรณ์อากาศ, วันเสาร์ – วันอาทิตย์) ข่าวในพระราชสำนักวันจันทร์ – วันศุกร์เวลา 20:00 – 20:15 น.วันเสาร์ – วันอาทิตย์เวลา 19:50 – 20:05 น. ชินดนัย มีชัยอรสินี อมรโมฬีวรรณชนก สังขเวช ตอบโจทย์วันจันทร์ – วันศุกร์เวลา 20:30 – 21:00 น. กรุณา บัวคำศรีเจษฎา จี้สละ (แทน)อุรชัย ศรแก้ว (แทน) ทันโลก กับ Thai PBSวันจันทร์ – วันพฤหัสบดีเวลา 21:00 – 21:30 น. พงศธัช สุขพงษ์ คุยให้คิดวันศุกร์เวลา 21:00 – 22:00 น. สุทธิชัย หยุ่นวิสุทธิ์ คมวัชรพงศ์วีระ ธีรภัทร This Week with Thai PBS Worldวันศุกร์เวลา 22:00 – 22:30 น. ดลยณา บุนนาค ข่าวดึกวันจันทร์ – วันอาทิตย์เวลา 23:00 – 23:30 น. อรสินี อมรโมฬีวันวิสาข์ ทินวัฒน์นิติเทพ กิ่งชา ชั่วโมงข่าว เสาร์–อาทิตย์วันเสาร์ – วันอาทิตย์เวลา 08:30 – 10:00 น. ปวีณา ฟักทองอนุชา ขำดวงสุธาสินี สุทธิบงกช (ข่าวกีฬา, วันเสาร์)วิริยะ ตันนุกูลกิจ (ข่าวกีฬา, วันอาทิตย์)เวณิกา วิชัยวัฒนา (ไทยบันเทิง สุดสัปดาห์, วันเสาร์)กริษฐา ดีมี ปฎิรพ (ไทยบันเทิง สุดสัปดาห์, วันอาทิตย์) ข่าวเที่ยง เสาร์–อาทิตย์วันเสาร์ – วันอาทิตย์เวลา 12:00 – 13:00 น. อรสินี อมรโมฬี (วันเสาร์)อนุชา ขำดวง (วันเสาร์)ปวีณา ฟักทอง (วันเสาร-วันอาทิตย์)ภัทรชัย ปราชญ์อุดม (วันอาทิตย์)เวณิกา วิชัยวัฒนา (ไทยบันเทิง, วันเสาร์)กริษฐา ดีมี ปฎิรพ (ไทยบันเทิง, วันอาทิตย์) สีสันทันโลกวันอาทิตย์เวลา 11:30 – 12:00 น. วินิจฐา จิตร์กรีทิพย์ตะวัน ธีรนัยพงศ์จารุพร โอภาสรัตน์ สุดสัปดาห์ กีฬามันส์วันอาทิตย์เวลา 13:30 – 14:00 น. อินทัช เพชรประสมกูลวิริยะ ตันนุกูลกิจ ทันข่าววันจันทร์ – วันอาทิตย์เวลา 14:00 – 14:05 น.วันจันทร์ – วันศุกร์เวลา 15:00 – 15:05 น.วันเสาร์ – วันอาทิตย์เวลา 06:00 – 06:05 น.เวลา 16:00 – 16:05 น.เวลา 17:00 – 17:05 น.วันหยุดนักขัตฤกษ์เวลา 10:00 – 10:05 น.เวลา 11:00 – 11:05 น. ทีมผู้ประกาศข่าว และ ผู้สื่อข่าวไทยพีบีเอส

 ผลการดำเนินงานของสถานีฯ 
สถานีโทรทัศน์ไทยพีบีเอสได้รับรางวัลดังนี้รางวัลที่สถานีโทรทัศน์ไทยพีบีเอสได้รับจากสถาบันและองค์กรต่างๆ  

 รางวัลโทรทัศน์ทองคำ  
 รางวัลสถานีส่งเสริมรายการเด็ก เยาวชน สตรี และครอบครัวดีเด่น จากงานประกาศผลครั้งที่ 25 - 30ไทยพีบีเอส คว้า 4 รางวัล โทรทัศน์ทองคำ ครั้งที่ 26ผลรางวัลโทรทัศน์ทองคำครั้งที่ 27ผลรางวัลโทรทัศน์ทองคำครั้งที่ 28ผลรางวัลโทรทัศน์ทองคำครั้งที่ 29ไทยพีบีเอส คว้า 6 รางวัล โทรทัศน์ทองคำ ครั้งที่ 29 ประจำปี 2557
 รางวัลสถานีส่งเสริมรายการความรู้ และศิลปวัฒนธรรมดีเด่น จากงานประกาศผลครั้งที่ 25  ผลรางวัลโทรทัศน์ทองคำ พ.ศ. 2553 ครั้งที่ 25

รางวัลเมขลา

 ครั้งที่ 24 

 รางวัลเมขลามหานิยมแห่งปี 
 สถานีโทรทัศน์มหานิยม ด้านอนุรักษ์วิถีไทยและส่งเสริมการแสดงออกทางความคิดของประชาชนดีเด่นไทยพีบีเอส คว้า 11 รางวัลเมขลาประจำปี 2554
พิธีกรข่าวหญิงดีเด่นเมขลามหานิยมแห่งปี ได้แก่ ณัฏฐา โกมลวาทิน จากรายการ ที่นี่ไทยพีบีเอส

 รางวัลมณีเมขลาดีเด่น 
ละครวัฒนธรรมและจริยธรรมมณีเมขลาดีเด่นยอดนิยม ได้แก่ ความรัก ความศรัทธา ปาฏิหาริย์
พิธีกรข่าวเศรษฐกิจมณีเมขลาดีเด่นยอดนิยม ได้แก่ ดร.รุ่งทิพย์ โชติณภาลัย จากรายการชั่วโมงทำกิน
รายการสารคดีมณีเมขลาดีเด่นยอดนิยม ได้แก่รายการ Spirit Of Asia
รายการทอล์กโชว์มณีเมขลาดีเด่นยอดนิยม ได้แก่รายการ วิพากษ์วีรชนที่ถูกลืม
รายการส่งเสริมศิลปวัฒนธรรมมณีเมขลาดีเด่นยอดนิยม ได้แก่ รายการ พันแสงรุ้ง

 รางวัลพิเศษ เกียรติยศคนโทรทัศน์ 

 รางวัลมณีเมขลาเกียรติยศ บุคคลพิเศษผู้มีผลงานบันเทิงโดดเด่น ได้แก่ โสภณ ฉิมจินดา จากรายการ ล้อ เล่น โลก

 ครั้งที่ 25 
สถานีโทรทัศน์ไทยพีบีเอสได้รับ 8 รางวัล ดังต่อไปนี้

 รางวัลเมขลามหานิยมแห่งปี 
 สถานีโทรทัศน์เมขลามหานิยมแห่งปี ด้านส่งเสริมคุณค่าชีวิตและเปิดโลกทัศน์ประชาชน
ละครโหมโรงได้รับรางวัลถึง 3 รางวัล ดังนี้
ละครเมขลามหานิยมแห่งปี
ผู้กำกับเมขลามหานิยมแห่งปี (วินัย ปฐมบูรณ์)
องค์ประกอบศิลป์เมขลามหานิยมแห่งปี

 รางวัลมณีเมขลาดีเด่น 

 รางวัลละครดีเด่นยอดนิยม จากละคร 2 เรื่อง ได้แก่
 โหมโรง
 อำแดงเหมือนกับนายริด
 รางวัลรายการแอนิเมชั่นดีเด่นยอดนิยม จากรายการ บ้านนักวิทยาศาสตร์น้อย โดยมูลนิธิสมเด็จพระเทพรัตนราชสุดา
 รางวัลดารานำหญิงดีเด่นยอดนิยม ได้แก่ สายป่าน - อภิญญา สกุลเจริญสุข จากละคร อำแดงเหมือนกับนายริด

 Thailand Zocial Awards 2023 
 รางวัล Best Brand Performance by LINE สาขา Best Video Performance on LINE VOOM แบรนด์ที่ทำผลงานวิดีโอยอดเยี่ยมบน LINE VOOM

 โครงการอนาคต 
 สถานีโทรทัศน์ไทยพีบีเอสแต่ละภูมิภาค - คล้ายกับ สทท.ส่วนภูมิภาค โดยให้แต่ละศูนย์เป็นผู้ผลิตรายการที่เหมาะกับแต่ละท้องถิ่น ซึ่งปัจจุบันได้เกิดขึ้นแล้ว 3 ภูมิภาค และยังได้ร่วมมือกับเครือข่ายพลเมืองและผู้ผลิตสื่อจาก 3 ภูมิภาค จัดรายการ "ภูมิภาค 3.0" ออกอากาศทุกสัปดาห์ข้อมูลรายการ ภูมิภาค 3.0  มีช่วงย่อยของรายการในแต่ละภูมิภาค ได้แก่
 อยู่ดีมีแฮง (ชื่อเดิม: ทีวีจออีสาน) - ภาคตะวันออกเฉียงเหนือ
 องศาเหนือ (ชื่อเดิม: ทีวีจอเหนือ) - ภาคเหนือ
 แลต๊ะแลใต้ (ชื่อเดิม: ดีสลาตัน ณ แดนใต้) - ภาคใต้  ไทยพีบีเอส ทีวีภูมิภาค

 อ้างอิง 

 ดูเพิ่ม 
 รายชื่อละครโทรทัศน์ทางสถานีโทรทัศน์ไทยพีบีเอส
 องค์การกระจายเสียงและแพร่ภาพสาธารณะแห่งประเทศไทย
 สถานีวิทยุไทยพีบีเอสออนไลน์
 สถานีโทรทัศน์ไอทีวี
 สถานีโทรทัศน์ทีไอทีวี
 สถานีโทรทัศน์เอแอลทีวี
 บริษัท ไอทีวี จำกัด (มหาชน)
 ช่อง 3 เอชดี
 ททบ.5 เอชดี
 ช่อง 7HD
 ช่อง 9 เอ็มคอตเอชดี
 สถานีโทรทัศน์แห่งประเทศไทย

 แหล่งข้อมูลอื่น 


หมวดหมู่:สถานีโทรทัศน์ในประเทศไทย

ท
หมวดหมู่:องค์การในเขตหลักสี่
หมวดหมู่:สถานีโทรทัศน์ที่เริ่มออกอากาศในปี พ.ศ. 2551
หมวดหมู่:ก่อตั้งในประเทศไทยในปี พ.ศ. 2551